༄༅།།ཉེ་རབས་ཀྱི་ཨ་རིའི་སྲིད་འཛིན་ནང་ནས་ཁེན་ནེ་ཏི་དང་རཻ་ཀིན་གཉིས་ལ་ལོ་རྒྱུས་འདང་འཇོག་ལེགས་པོ་ཡོད་རེད།དེ་གཉིས་ཀྱི་འཕྲོ་ནས་བྷི་ཤུ་ཆུང་བ་སྙན་གྲགས་མཐོ་ཤོས་རེད།འོན་ཀྱང་བྷི་ཤུའི་མཛད་རྗེས་ཐད་ལ་ད་དུང་རྩོད་གླེང་མང་པོ་ཡོད་རེད།གཅིག་ན་ཁོ་རང་སྲིད་འཛིན་བྱས་པའི་དུས་ཚོད་ཤིན་ཏུ་ཉེ་བོར་ཆགས་པས་མི་ཚོས་ཚོར་བ་ཉེ་རིང་མེད་པ་གཅིག་ཡོང་ཐུབ་ཀི་མེད་པ་དང་།གཉིས་ན་ཨོ་པཱ་མཱ་སྲིད་འཛིན་འོས་མིར་རྒྱུགས་སྐབས།བྷི་ཤུའི་སྐད་གྲགས་ལ་སྨྲ་བརྗོད་ཀྱི་ཕམ་ཉེས་ཆེན་པོ་ཐེབ་ཡོད་དེ།སྐབས་དེར་ཨ་རི་བས་ད་དུང་ཆབ་སྲིད་ལ་བླང་དོར་དང་ཀུན་སྤྱོད་ཀྱི་ཁ་མདོག་མཐུག་པོ་སྤྲས་ནས་ཡོད་པ་དང་།ཁྱད་པར་ཏུ་འབྱོར་འབྲིང་གྲལ་རིམ་གྱི་ཤེས་རིག་རླུང་ཁམས་ནི་གཡོན་གྱིས་ཁ་ཕྱོགས་བསྒྱུར་ནས་ཡོད་པ་མ་ཟད།ཤར་དབུས་ཀྱི་དམག་འཁྲུག་ལའང་རྒྱལ་སྤྱིའི་སྐྱོན་བརྗོད་གང་མང་ཐེབ་ཀྱིན་ཡོད་པས།ཨ་རིའི་མི་མང་དཀྱུས་མ་ལ་ཐེ་ཚོམ་ཆེན་པོ་བཟོས་པ་དང་།བྷི་ཤུ་ཆུང་བའི་དམག་དོན་སྐོར་ལ་ཞེ་ལོག་བྱུང་ཡོད་པ་རེད།དེ་ལྟར་ཕྱིན་ཙང་རྒྱལ་སྤྱིའི་ཤེས་རིག་པའི་སྡེ་ཁག་གིས་ཨོ་པཱ་མཱ་ལ་ནོ་བྷེལ་ཞི་བདེའི་རྟགས་མ་སྤྱིན་པ་དང་།དམག་མིའི་རྒྱབ་ཁུངས་ཡོད་པའི་འོས་མི་འགྲན་ཡ་མག་གེ་ཨིན་མཐའ་མར་ཕམ་སོང་བ་རེད།